CELEX: 62016TN0242
Language: hr
Date: 2016-05-17 00:00:00
Title: Predmet T-242/16: Tužba podnesena 17. svibnja 2016. – Stavytskyi protiv Vijeća

25.7.2016   
            
            
               HR
            
            
               Službeni list Europske unije
            
            
               C 270/50
            
         Tužba podnesena 17. svibnja 2016. – Stavytskyi protiv Vijeća
   (Predmet T-242/16)
   (2016/C 270/57)
   Jezik postupka: engleski
   
      Stranke
   
   
      Tužitelj: Edward Stavytskyi (Belgija) (zastupnici: J. Grayston, solicitor, P. Gjørtler, G. Pandey i D. Rovetta, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Vijeća (ZVSP) 2016/318 od 4. ožujka 2016. o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini, kao i Provedbenu uredbu Vijeća (EU) 2016/311 od 4. ožujka 2016. o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini, u dijelu u kojem su ti akti zadržali tužitelja na popisu osoba i subjekata obuhvaćenih mjerama ograničavanja;
            
         
               —
            
            
               naloži Vijeću snošenje troškova ovog postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog temelji se na tome da je popis nezakonit, s obzirom da je izmijenjen tako da je omogućio uvrštavanje na popis samo na temelju podlijeganja kaznenom postupku, bez ikakvog zahtjeva za potvrđivanjem od strane suda.
            
         
               2.
            
            
               Drugi tužbeni razlog temelji se na tome da je Vijeće dalo nedovoljno i stereotipno obrazloženje, s obzirom da je samo prepisalo tekst iz zakonodavstva kojim je popis uspostavljen.
            
         
               3.
            
            
               Treći tužbeni razlog temelji se na tome da je Vijeće počinilo očitu pogrešku u ocjeni, s obzirom da nije imalo dovoljno čvrstu činjeničnu osnovu za uvrštavanje tužitelja na popis na temelju podlijeganja kaznenom postupku koji provode ukrajinske vlasti zbog zloupotrebe javnih sredstava ili imovine.
            
         
               4.
            
            
               Četvrti tužbeni razlog temelji se na tome da mjere koje je poduzelo Vijeće u odnosu na tužitelja nisu mjere vanjske politike nego je riječ o međunarodnoj suradnji u kaznenim postupcima pa su te mjere bile usvojene na pogrešnoj pravnoj osnovi.